open-index/open-wikipedia-markdown huggingface dataset:
Militærtromme

**Militærtrommen** kom til Norge trolig på 15-1600 tallet. De første skriftlige beleggene for bruken av militærtrommer i Norge stammer fra 1522.

Militærtrommen ble innført i landet da den danske kong Christian IV i 1628 opprettet det første moderne forsvaret i Norge som en erstatning for den tidligere bondehæren. Norge ble nå oppdelt i fire regimenter, som ble underdelt i  flere kompanier. I hvert kompani skulle det være to tamburer som sammen med 1-2 regimentspipere hadde ansvaret for å oppildne i kamp, samt spille signaler og kommandoer. Trommen ble brukt sammen med fløyten innen infanteriet, og sammen med trompeter innen artilleri og kavaleri. Andre instrumenter som f.eks. skalmeie og pauke ble også brukt i militærmusikken.  Inspirasjonen til bruken av trommen i militær sammenheng stammer trolig fra korstogene der europeerne kom i kontakt med det orientalske trommespillet.

En standard militærtromme var 16" i diameter, og ca. 37&nbsp;cm høy. Frem til 1735 ble sargen tilvirket av tre. Trommen hadde trådstramming og var spent med kalveskinn. Sargen var rød både på utsiden og innsiden, mens selve trommekjelen var i regimentets farger. Etter fredslutningen i 1720 ble sargen også dekorert med riksvåpen.

Etter 1735 ble det gjort ulike forsøk på å erstatte de tidligere tresargene med messingsarger, og dette ble etter hvert standarden for militærtrommene. Etter hvert ble militærtromma også mindre for at den skulle være enklere å håndtere i felten.

Siden alle kompanier i Norge var pålagt å ha tamburer, ble trommekulturen spredt utover hele landet og ble etter hvert en del av den norske folkemusikken, for eksempel gjennom trommeslåttene.

## Eksterne lenker
* Detaljer om militærtrommen og bruken av den i Østfold/Smaalenske Regiment
Det vestlige Han-dynasti

Han-dynastiets historie deles opp i **Det vestlige- (206 f.Kr.-[[9]] e.Kr.) og Det østlige han-dynasti ([[25]]-[[220]] e.Kr).** Dynastiet var avbrutt av Xin-dynastiet under keiser Wang Mang som styrte fra 9 til 25 e.Kr.

Det vestlige Han-dynastiet særmerkes av kraftig ekspansjon. Det østlige Han var til å begynne med stabilt, men begynte etter hvert å forvitre. Makten ble mer og mer desentralisert, og i 220 startet en nesten 400 år lang tid med kaos og uro (De tre rikers tid; Jin-dynastiet; Sekstenkongerikene; Nord- og Sør-dynastienes tid). 
	
Under Hans ekspansjoner kom kineserne i kontakt med flere «barbariske» folkeslag. Xiongnufolket i nord utgjorde den største trusselen mot Han, som sendte flere militærekspedisjoner nordover, som til å begynne med hadde stort hell. Kina var i krig med xiongnguene, som var et nomadefolk, mellom 133 f. Kr og 89 e. Kr., da xiongnuene ble slått av Han. Slik fikk Han tilgang til silkeveien, som brakte kinesisk silke til for eksempel Romerriket.

Kineserne knyttet også vennskapsbånd til flere sentralasiatiske stammer. Zhang Qian, en oppdagelsesreisende, gav myndighetene opplysninger om Nord-India og om mulighetene om å utvikle handelsforbindelser der. Samtidig fikk Han også stor innflytelse over dagens Vietnam og Korea.

## Litteratur
* Patricia Buckley Ebrey: *The Cambridge Illustrated History of China*, Cambridge University Press 1996
* Bai Shouyi: *An outline of the history of China*, Foreign Languages Press 2008
Klaus Croissant

**Klaus Croissant** (født 24. mai 1931 i Kirchheim unter Teck i Tyskland, død 28. mars 2002 i Berlin) var en tysk advokat, RAF-sympatisør og Stasiagent.

Han er best kjent som advokat for RAF-grunnleggerne Ulrike Meinhof og Andreas Baader i 1970-årene. I likhet med andre av RAF-medlemmenes advokater deltok han i terrororganisasjonens interne kommunikasjonssystem. 23. juni 1975 ble han arrestert, men kort etter løslatt mot kausjon. Han benyttet anledningen til å rømme til Frankrike den 11. juli 1977, der han søkte politisk asyl. I Frankrike ble han arrestert 30. september samme år og utlevert til Vest-Tyskland 17. november. Han ble der dømt til 2,5 års fengsel for støtte til en terroristisk sammenslutning.

Etter løslatelsen fra fengsel vervet han seg som agent for Stasi. I Stasi ble han i 1981 registrert som *[[Inoffizieller Mitarbeiter]]* «IM Thaler» med registreringsnummer XV/5231/81. Han vervet også sin livsledsager, taz-redaktøren Brigitte Heinrich, som Stasiagent, og var hennes føringsoffiser.

I 1990 ble Croissant medlem av Partei des Demokratischen Sozialismus, etterfølgerpartiet til Sozialistische Einheitspartei Deutschlands. Hans arbeid som Stasiagent ble kjent i 1992. Han mistet da de fleste av sine politiske venner. Selv stilte han seg uforstående til hvorfor hans arbeid som Stasiagent førte til avvisning blant mange mennesker på venstresiden.

## Referanser


## Litteratur
* Peter O. Chotjewitz: *Mein Freund Klaus*. Verbrecher Verlag, Berlin 2007, ISBN 978-3-935843-89-8.
* Jens Gieseke, Andrea Bahr: *Die Staatssicherheit und die Grünen. Zwischen SED-Westpolitik und Ost-West-Kontakten*. Ch. Links, Berlin 2016, ISBN 978-3-86153-842-4.

## Eksterne lenker
*
Steinbergtunnelen

**Steinbergtunnelen** er en veitunnel mellom Ila og Ilsvika i Trondheim. Tunnelen er del av Nordre avlastningsvei.
Tunnelen har en rundkjøring midt inne i fjellet der den møter Marienborgtunnelen. 

Byggingen var opprinnelig planlagt å skje i to trinn. Første trinn mellom Ila og Ilsvika, og andre trinn fra Marienborg til en rundkjøring inni tunnelen.

Byggingen av den første delen startet 24. mars 2006, og fjellsprengningen var ferdig 14. september samme år. Det var planlagt at tunnelen skulle åpnes høsten 2007, men arbeidet med å ferdigstille tunnelen ble forsinket, og tunnelen kunne åpnes først 15. mars 2008. 

Under andre byggetrinn ble tunnelarmen mot sør gitt navnet Marienborgtunnelen. Steinbergtunnelen går derfor nå fra Ilsvika til Ila.

## Se også
*Marienborgtunnelen
*Ilsviktunnelen

*Veitunneler i Norge

## Referanser


## Eksterne lenker
* Adresseavisen: Steinbergtunnelen endelig åpnet  (15. mars 2008)
Karin Lunden

**Britt Karin Lunden** (født 25. april 1955 i Drammen) er en norsk skuespiller og sanger. Hun er særlig kjent for sine TV-roller i *[[Familiesagaen De syv søstre]]*, *[[Hotel Cæsar]]* og *[[Mot i brøstet]]* på TV 2. Hun har studert klassisk sang i Oslo og London, og TV, film og teater ved The Actors Centre i London.

## Rolleliste
### Film
* Sponceur X1 i *[[Hva er kultur?]]*, regi: Peder Norlund og Runar Wiik
* 1981: Kassadamen i *[[Julia Julia]]*, regi: Petter Vennerød
* 1992: Sekretær på Steinsund Havnevesen i ''Giftige løgner'', regi: Martin Asphaug
* 1991: Tine i *[[Den lille blonde]]*, regi: Hilde Heier
* 1998: Sykepleiersken i *[[Red Indian]]*, regi: Morten Hovland
* 1998: Irina i *[[When the Light Comes|When the light comes]]*, regi: Stijn Coninx
* 2003: Svensk selskapsdame i *[[Salmer fra kjøkkenet]]*, regi: Bent Hamer

### Dubbing
* Miss Nutzi i *[[Jungeldyret 2]]*, Disney
* Lydia Pearson i *[[Pepper Ann]]*, Disney
* *[[Chrysantemum]]*,  alle stemmer, NRK

### TV
* Billeba Birkeland i *[[Familiesagaen De syv søstre]]*, TV 2
* Desirée Johannesen i *[[Hotel Cæsar]]*, TV 2
* Securitasvakt i *[[Mot i brøstet]]*, TV 2
* Evy Bugge Qvist i *[[Mot i brøstet]]*, TV 2

## Stipend
* Statens kunstnerstipend,  Materialstipend,  2007
* Kunstnerforeningen,  Blom-stipend,  2005
* Statens kunstnerstipend,  Reise-og studiestipend,  2002
* Kunstnerforeningen, Blom-stipend,  1998
* Fond for utøvende kunstnere, Reise-og studiestipend, 1988

## Referanser


## Eksterne lenker
*
Mezja

**Mezja** kan vise til flere elver i Russland:

*Mezja (Tver oblast) – ei sideelv til Vestre Dvina (Daugava)
*Mezja (Kostroma oblast) – ei sideelv til Unzja
Nord- og Sør-dynastienes tid

**Nord- og Sør-dynastienes tid** (kinesisk: 南北朝; pinyin: *Nánběi Cháo*) betegner perioden mellom 420 og 598 i Kina.

I et overfall av fremmedfolk fra nord i 316 ble byen Luoyang ødelagt. Hele Kina nord for Yangzi ble inntatt av dem, men Jin-fyrstene samlet seg i Nanjing og klarte å gjenerobre Yangzidalen. Nå var Kina todelt: Fremmeddynastiene hersket i nord, og det kinesiske keiserrike i sør ble splittet. Kina forble splittet på denne måten i 273 år. I teorien arbeidet man på begge sider for en gjenforening. Det brøt av og til ut kriger med dette for øye, men kamphandlingene var heller begrensede.

Mellom nomadefolkene som hadde annektert **Nord-Kina** kom det stadig vekk til interne rivninger. I alt dannet det seg 16 kongedømmer. Etter sytti år, i 386, klarte en gruppe, tuobaene, å underlegge seg hele området. Dette ble det nordlige Weidynasti. Tuobaene gjorde bruk av den foreliggende kinesiske administrative struktur og tilegnet seg også i det øvrige temmelig raskt den kinesiske kultur og sammensmeltet med kineserne.

Nomadefolkenes herredømme i nord gjenåpnet de gamle handelsveiene mot vest (Silkeveien), og via Turkestan trengte den opprinnelig indiske buddhismen inn i det nordlige Kina. Det kom også flere teknologiske forbedringer. 

Mens Nord-Kina var forenet, avløste i **Sør-Kina** seks kortvarige kinastier hverandre. Trass i den labile politiske situasjon ble den kinesiske kulturen pleiet og fikk utvikle seg videre der. Særlig under Liang-dynastiets keiser Liang Wu Di (regjerte 502-549) var det en fredelig tid kjennetegnet av sterk promosjon av buddhismen og pleie av de skjønne kunster (inntil general Hou Jing gjorde opprør og erobret hovedstaden og lot keiseren sulte ihjel).

I 589 erobret Sui det siste sørlige dynastiet, Chen, og avsluttet perioden med sørlige og nordlige dynastier.

Det var fem nordlige dynastier (Nordre Wei, Vestlige Wei, Østlige Wei, Nordlige Qi og Nordlige Zhou) og fire sørlige dynastier (Liu Song, Sørlige Qi, Liang og Chen).

## Litteratur
* 
* 
* 
* 
* 
*Miller, Roy Andrew (1959): *Accounts of Western Nations in the History of the Northern Chou Dynasty*. University of California Press.
*Wright, Arthur F. (1959). *Buddhism in Chinese History*. Stanford: Stanford University Press.
Volnaja

**Volnaja ** (russisk: Во́льная) er ei elv i Moskva oblast i Russland. Den er en vestre sideelv til elva Nerskaja. Elva er 27&nbsp;km lang.

## Litteratur
* Russisk: *Вагнер Б. Б.* Реки и озера Подмосковья.&nbsp;— М.: Вече, 2007.&nbsp;— С. 51-52. ISBN 5-9533-1885-5.
Sekstenkongerikene

**Sekstenkongerikene** i Kina (kinesisk: 十六國  eller 十六国; pinyin: *Shíliù Guó*) betegner perioden fra 304 til 439. Perioden var preget av kaos og opprør. 

De seksten kongerikene (eller statene) var kongeriker i det sentrale Kina og områdene omkring mellom 304 og 439, eller mellom Jin-dynastiets tilbakegang og starten på De nordlige dynastiene. 

Betegnelsen *sekstenkongerikene* ble først brukt av Cui Hong. I dag inkluderer man alle rikene i Kina mellom 304 og 439 i betegnelsen (altså var det flere enn seksten totalt). Alle disse rikene eksisterte ikke gjennom hele perioden. 
	
Nesten alle kongene og keiserne (som de kalte seg) var av wu hu-folket. Han-kineserne grunnla rikene Nordlige Yan, Vestre Liang, Tidlige Liang og staten Wei. Det nordlige Wei-dynastiet er ikke regnet med blant de seksten kongerikene, selv om det også var grunnlagt i denne perioden.

De 16 kongedømmene er:
* Han-Zhao
* Cheng-Han
* Senere Zhao
* Tidlige Liang
* Tidlige Yan
* Tidlige Qin
* Senere Qin
* Senere Yan
* Vestlige Qin
* Senere Liang
* Sørlige Liang
* Sørlige Yan
* Vestlige Liang
* Nordlige Liang
* Xia
* Nordlige Yan

Disse 16 rikene var imidlertid ikke samtlige uavhengige regjeringsenheter som oppstod i det nordlige Kina på denne tiden. Det fantes også en rekke andre og ofte heller kortlivede enheter hvis ledere lot seg utrope til konge eller keiser. Det må også nevnes at de fleswte av herskerne betraktet seg som keisere – slik kunne man gjerne ha talt om seksten keiserriker. 

## Litteratur
* Thomas J. Barfield: *The Perilous Frontier: Nomadic Empires and China.* Blackwell, Cambridge (MA)/Oxford 1989
* Albert E. Dien: *Six Dynasties Civilization.* Yale University Press, New Haven/London 2007.
* David A. Graff: *Medieval Chinese warfare, 300–900.* Routledge, London u. a. 2002
Q2K

***Q2K*** er det åttende studioalbumet til det amerikanske progressiv metal bandet Queensrÿche. 

Albumet ble utgitt 14. september 1999, og var det første og eneste Queensrÿche album med  gitarist og produsent Kelly Gray. Kelly spilte i bandet «Myth» med Geoff Tate før Queensrÿche ble dannet. Kelly produserte også *Q2K*-albumet

## Sporliste
# «Falling Down» – 4:28
# «Sacred Ground» – 4:12
# «One Life» – 4:48
# «When the Rain Comes» – 5:05
# «How Could I?» – 3:44
# «Besides You» – 5:14
# «Liquid Sky» – 4:53
# «Breakdown» – 4:11
# «Burning Man» – 3:42
# «Wot Kinda Man» – 3:15
# «Right Side of My Mind» – 5:51
#;Bonusspor på nyutgivelse fra 29. august 2006
# «Until There Was You» – 4:06
# «Howl»  – 4:05
# «Sacred Ground» (live) – 4:23
# «Breakdown» (edit) – 3:11

## Personell
*Geoff Tate – Vokal
*Kelly Gray – Gitar
*Michael Wilton – Gitar
*Eddie Jackson – Bassgitar
*Scott Rockenfield – Trommer

## Eksterne lenker
*
Unzja

**Unzja** (russisk: Унжа) er ei elv i Vologda og Kostroma oblast i Russland, er ei sideelv til Volga. 

Elva er 426&nbsp;km lang, med et nedbørfelt på 28 900 km². Middelvannføringen 50&nbsp;km før munningen er 158&nbsp;m³/s, men vannføringen varierer sterkt gjennom året, fra maksimum i vårflommen på 2520&nbsp;m³/s, til minimum om vinteren på 7,82&nbsp;m³/s.

Unzja begynner med samløpet av elvene Kema og Lundonga, og munner ut i Unzjenskij-bukta i Gorkij-reservoaret. Den fryser vanligvis over i november, og er frosset over til månedsskiftet april-mai. De viktigste sideelvene er Viga, Neja og Mezja. 

Langs Unzja ligger byene Kologriv, Manturovo og Makarjev.

## Eksterne lenker
*
Stornorrfors kraftverk

**Stornorrfors kraftverk** er et vannkraftverk i Umeälven  i Västerbotten i Sverige. Verket stod ferdig i 1958 og ble senere utvidet med flere turbiner frem til 1985. Eier er Vattenfall. 

Det er installert fire francisturbiner på totalt 599 MW. Midlere årsproduksjon er på       2300GWh.

Kraftverket er Sveriges nest største målt i installert effekt.

Kraftverket utnytter en Fallhøyde på 75 m og har et nedbørsområde på 26500 km²
Tiløpskanalen er på 2400 m og Avløpstunnelen på 3950 m. Maksimal vannføring gjennom turbinene er 1000 m²/s. Elven er oppdemmet med en murdam med flomluker.

Det er bygget en laksetrapp ved kraftverket slik at fisk kan vandre forbi oppdemningen.

## Referanser


## Kilder
*Kuhlins.com
*Vattenfall
Rio

**Rio** er spansk og portugisisk for elv, og brukes dessuten i en rekke betydninger:

* Kortform for Rio de Janeiro, by i Brasil
* Rio PMP300,  en tidlig Mp3-avspiller
* Kia Rio, en bil
* Rio (Duran Duran-album), et Duran Duran-album.
* Rio (2011), en amerikansk 3D-animert film fra 2011
* Rio (1939), en amerikansk spillefilm fra 1939
* Rio (vindussystem), et vindussystem for det distribuerte operativsystemet Plan 9 fra Bell Laboratories
* Rio (Jan Eggum-album), et musikkalbum med Jan Eggum
* RIO, er en norsk interesseorganisasjon.
Greatest Hits (Queensrÿche-album)

***Greatest Hits*** er et samlealbum fra det amerikanske progressiv metal bandet Queensrÿche. 

Albumet ble utgitt i 2000 på Virgin Records, og dekker alle studioalbum fra *[[Queensrÿche (album)|Queensrÿche]]* (1983) til *[[Hear in the Now Frontier]]* (1997).

## Sporliste
#«Queen of the Reich» (Chris DeGarmo) – 4:22
#«The Lady Wore Black» (DeGarmo, Geoff Tate) – 6:14
#«Warning» (Tate, Michael Wilton) – 4:45
#«Take Hold of the Flame» (DeGarmo, Tate) – 4:55
#«Walk in the Shadows» (DeGarmo, Tate, Wilton) – 3:34
#«I Dream in Infrared» (Tate, Wilton) – 4:18
#«I Don't Believe in Love» (DeGarmo, Tate) – 4:24
#«Eyes of a Stranger» (DeGarmo, Tate) – 6:36
#«Jet City Woman» (Tate) – 5:21
#«Empire» (Tate, Wilton) – 5:23
#«Silent Lucidity» (DeGarmo) – 5:45
#«I Am I» (DeGarmo, Tate) – 3:59
#«Bridge» (DeGarmo) – 3:31
#«Sign of the Times» (DeGarmo) – 3:34
#«Chasing Blue Sky» (Scott Rockenfield, Tate) – 3:41
#«Someone Else?» (DeGarmo, Tate) – 7:15

## Listeplassering
*2000, The Billboard 200 #149                             

## Eksterne lenker
*
Norwich United FC

:*For det profesjonelle fotballaget, se [[Norwich City FC]].*

**Norwich United Football Club** (også kalt **The Planters**) er en britisk fotballklubb fra Norwich i England. Laget ble grunnlagt i 1893 og ble med i Eastern Counties Football League Division One i 1989 og vant serien to år etter, i 1991.

Norwich United sin hjemmebane er Plantation Park. Den ligger ved Blofield, en landsby omtrent 8&nbsp;km øst for byen Norwich, om hjemmebanen kan nås ved å kjøre hovedveien A47.

## Eksterne lenker
*
Knut Kven

**Knut Olsen Kven** (Quen) var navnet til en nordsvenske som flyttet til Alta i Nord-Norge på begynnelsen av 1700-tallet. Hans fødsels- og dødsår er, med litt usikkerhet, satt til (1686 – 1758).

Han var bonde, fisker og skogsmann, og fikk kone og barn og er opphavet til Knudsenslekta i Alta kommune. Han var ofte i klammeri med myndighetene representert av amtmann Rasmus Kjeldsøn. Knut var dømt for ureglementert håkjerringfiske og var også representert ved arbeidet med laksestengslene i  Altaelva. Amtmann Kjeldsøn nektet allmuen å ha gjerder rundt gårdene sine, og hans knekter reiv ned disse gjerdene, slik at husdyr og buskap rak rundt og inn på amtmannens gård der de ble tatt hånd om av amtmannen til bøndenes protester. 

Knut Olsen Kven gikk til kongen i København en tre års tur med et dokument som klagde på amtmann Kjeldsøn. Han hadde også en kopi som han gjemte på kroppen. Han avleverte dokumentet da han kom til slottet, men det ble borte. Heldigvis hadde han en kopi av brevet gjemt i komagene (skoene). Han fikk så senere kontakt med kongen ved audiens, avlevert dokumentet som berettet om amtmannen i Alta og hans harde, urettferdige framferd mot allmuen. Kongen ga til Knut et sverd som bar kongens merke, og sendte ham nordover. Da han kom hjem ble han oppsøkt av amtmannens knekter som han med kongens hjelp fikk jaget. Amtmannen ble sendt sørover med båt, men hengte seg mens de ennå var i Altafjorden. 

## Referanser
Vjoksa

**Vjoksa** (russisk: Вёкса) er ei elv i Kostroma oblast i Russland. Den er 84&nbsp;km lang, med et nedslagsfelt på 2880&nbsp;km². Elva begynner ved utløpet fra Galitsjsjøen og munner ut i elva Kostroma i byen Buj.
Porjus kraftverk

**Porjus kraftverk** er en demning med et vannkraftverk i Luleälven i nordlige Sverige, som eies av Vattenfall. Byggingen av kraftverket og demningen startet i 1910 og var ferdig i 1915, med Erik Josephson som arkitekt. Kraftstasjonen ble erstattet av en ny i årene 1971–1982.

Det er installert to francisturbiner på totalt 465 MW. Kraftverket er Sveriges tredje største målt i installert effekt og har en midlere årsproduksjon er på 1233 GWh.

## Se også
*Liste over verdens største vannkraftverk

## Kilder
*Kuhlins.com
*Vattenfall

## Eksterne lenker
Alu

**Alu** eller **ALU** kan sikte til:

* Alu (Estland) – landsby i Rapla kommune, Estland
* Alu (vulkan) i Etiopia
* Alcatel-Lucent, fransk teknologiselskap
* Aluminium, et grunnstoff
* Aritmetisk logisk enhet (engelsk: *Arithmetic logic unit*)
* Øl (*[[Ølets historie#Etymologi|alu]]*)
Live Evolution

***Live Evolution*** er et konsertalbum og DVD fra det amerikanske progressiv metal bandet Queensrÿche. 

Albumet og DVD-en ble innspilt over to kvelder (27 – 28. juni 2001) på Moore Theatre i Seattle, Washington.

## Sporliste

## Personell
*Geoff Tate – Vokal
*Kelly Gray – Gitar
*Michael Wilton – Gitar
*Eddie Jackson – Bassgitar
*Scott Rockenfield – Trommer

## Listeplasseringer
**Album** – Billboard (USA)
*2001, The Billboard 200 #143
*2001, Top Internet Albums #20

## Eksterne lenker
*
Lørenskog Cykleklubb

**Lørenskog Cykleklubb**, eller **LCK**, er en norsk sykkelklubb som holder til i Lørenskog like utenfor Oslo. 
Klubben ble stiftet 16. desember 1959 på Solheim, med 35 på medlemslisten. Klubben hadde 50-årsjubileum i 2009. Klubben har på februar 2015 over 400 medlemmer og har treningstilbud til sykkelinteresserte i alle aldre.

LCK har tilbud både til terrengsyklister, landeveisryttere og triatleter. 

*Barnegruppa* er et tilbud til barn i alderen 6 - 10 år. Disse trener mandager med utgangspunkt rundt Benterud skole. 

*Ungdomsgruppa* er et tilbud til ungdom i alderen 10 - 16 år. Gruppen består av ca. 20 ungdommer. 

*Voksengruppa* er et tilbud til alle som har lyst til å sykle - uansett nivå. Frem til ca. 2010 var det i hovedsak terrengsyklister i denne gruppen, men det er nå også en egen landeveisgruppe med flere lag som sykler med forskjellige ambisjoner. Gruppe 1 landevei har som mål å være topp 10 i alle ritt de stiller i.

*Damegruppa* er et tilbud til damer i alle aldre. Damegruppa består i hovedsak terrengsyklister, men også noen landeveissyklister. 

*Stigruppa* er et tilbud til de som liker seg best i terrenget, og kjører mer eller mindre kun sti. 

*Elite-gruppa* ble etablert i 2010, og er et tilbud til de som ønsker å satse noe mer enn å holde seg i form. Pr. oktober 2012 teller gruppa 10 ryttere i alderen 22 og 31 år.

*Triathlongruppa* ble etablert i 2014, og består av en liten, men dedikert gjeng.

Tore Milsett (NM 30 km tempo junior 1961, NM 170 km felles 1967 og 1968, NM bane 4 distanser 1967, deltatt i 2 OL og 4 VM 1966-1972). Hans Petter Ødegård (NM 120 km felles junior 1976. deltatt i 4 VM med 2 tredjeplasser i lagtempo). Oddbjørn Andresen (B-mester 120 km felles 1978). Pål Fredriksen, Odd Hugo Halen, Øyvind Lauriten og Ole  Arne Vold (NM 4000m bane senior 1982). Øyvind Lauriten, Ole  Arne Vold, Hans Petter Ødegård og Gjermund Thoresen (NM 100km lagtempo senior 1984).
14/10-1987 arrangerte LCK Norges første off-road ritt I Norge. Jan Gjertsen, Øyvind Wethal og Lars Forus fra Øgland sto for Norges første off-road cup i 1988. Espen Breuwer (NM terreng rundbane 1993 og 1995). Martin Bratland (NM terreng maraton 2008). Cecilie Christiansen (NM junior criterium 1997). Marie Vidung Døssland (NM junior tempo 2005).
LCK har 135 kretsmestere I yngre klasser og 39 kretsmestere I senior frem til 2009.

Klubben er tilsluttet Norges Cykleforbund og Norges Triathlonforbund. 

## Eksterne lenker
* LCK's hjemmeside
Itaipu-demningen

**Itaipu** (guarani: *Itaipu*, portugisisk: *Itaipu*, spansk: *Itaipú*; uttales: [itaiˈpu]) 
er et vannkraftverk i Paraná-elven på grensen mellom Brasil og Paraguay. Den øverste damlokasjonen er Guaíra og Salto del Guairá ned til byen Foz do Iguaçu i Brasil, og byen Ciudad del Este i Paraguay som er den nedre avgrensningen av anlegget.

Kraftverket driftes av selskapet *Itaipu Binacional* og var lenge verdens største vannkraftverk. Bare det kinesiske anlegget De tre kløfters demning har en større vannkraftproduksjon.

Installert effekt på 14 GW er fordelt på 20 turbiner hver på 700 MW. I 2000 produserte verket 93,4 TWh, som tilsvarer om lag 70 % av hele Norges vannkraftproduksjon. 

I forbindelse med kraftverket er det bygget en dam på  meters lengde og 196 meters høyde. Produksjonen startet i 1984, men utbyggingen gikk i tre faser med ferdigstillelse av de neste fasene i 1991 og 2003.

Det har vært protester mot utbyggingen, som gir en oversvømming som førte til oversvømming av  km² skog og flytting av minst  familier.


Fil:Itaipu Dam.jpg|Itaipu-dammen om natten
Fil:Itaipu Décembre 2007 - Conduites d'Eau.jpg|Dammen
Fil:Itaipu Décembre 2007 - Salle des Générateurs.jpg|Panorama av turbinhallen
Fil:Itaipu Décembre 2007 - Vue d'en Haut 1.jpg|Nedstrøms dammen


## Referanser
Stöcksjö

**Stöcksjö** er et tettsted i Umeå kommune i Västerbottens län i landskapet Västerbotten i Sverige. I 2010 hadde tettstedet 215 innbyggere.

## Referanser
Mannen fra Rio

***Mannen fra Rio*** (originaltittel: *L'Homme de Rio*) er en fransk actionkomedie og eventyrfilm fra 1964 regissert av Philippe de Broca. Hovedrollene spilles av Jean-Paul Belmondo and Françoise Dorléac. Filmen er løst basert på Tintin-tegneserien *[[Det knuste øret]]* fra 1935.

## Handling
Adrien Dufourquet forfølger en bande fra Paris til Rio de Janeiro og videre til Brasília i en vill jakt med alle transportmidler med ustanselige slagsmål og halsbrekkende stunts. Bandittene har stjålet en antikk statue fra et museum i Paris og kidnappet verdens ledende autoritet på dens opprinnelse. Nå er de på jakt etter den andre statuen og ferden ender i Amazonas-jungelen.

## Om filmen
Filmen var den fjerde mest innbringende filmen i Frankrike i 1964.

Den ble tildelt prisen for beste fremmedspråklige film under Golden Globe. Den fikk en tilsvarende pris under New York Film Critics Circle Awards. Den ble nominert til en Oscar i kategorien «beste manus».

## I rollene
* Jean-Paul Belmondo: Adrien Dufourquet
* Françoise Dorléac: Agnès Villermosa
* Jean Servais: Prof. Norbert Catalan
* Simone Renant: Lola
* Adolfo Celi: De Castro
* Daniel Ceccaldi: Kommissær
* Roger Dumas: Lebel, Dufourques kamerat
* Daniel Ceccaldi: Politiinspektør
* Milton Ribeiro: Tupac
* Ubiracy de Oliveira: Sir Winston, den unge skopusseren

## Referanser


## Eksterne lenker
*
Marokkos sentralbank

**Marokkos sentralbank** (Bank Al-Maghrib) er sentralbanken i Marokko. Den ble etablert i 1959, for å erstatte den tidligere *Banque d'Etat du Maroc*. 

## Historie
I januar 1906 var det en internasjonal konferanse i Algeciras (Algeciras-konferansen) i Syd-Spania, bl.a. for å sikre Marokkos selvstendighet, sikre frihandel, og vurdere reformer innen landets økonomi og finans. 

Samme år ble *Banque d'Etat du Maroc* vedtatt etablert; 12 europeiske land samt USA og Marokko signerte forordningen 7. april. Banken ble etablert i februar 1907 som et åpent aksjeselskap. Fra 1911 var banken i gang med produksjon av mynter og sedler. Valutaen het da *[[hassani]]*, som er forløperen til dagens dirham. 

De første årene hadde de et fastkursregime der hassani var låst til franske franc. Dette ble imidlertid oppgitt i 1919. Året etter ble hassani tatt ut av omløp og erstattet av marokkanske franc, som også var låst til franske franc. Disse var i bruk til 1959, da Marokko fikk forhandlet tilbake retten til å utstede egne penger. 1. juli endret banken navn til *Banque de Maroc*, og i oktober ble dirham-en lansert. 

I 1967 kom den nye bankloven (*banking act of April 21, 1967*), som ga sentralbanken utvidet mandat til å også overvåke banknæringen. 

I mars 1987 byttet sentralbanken igjen navn, og fikk navnet *Bank Al-Maghrib*, som den dag i dag er bankens navn. Samtidig etablerte de også *Dar As-Sikkah*, et industriforetak som tar seg av trykkingen av landets penger. 

## Oppgaver og målsettinger
Marokkos penge- og finanspolitikk har som hovedmål å sikre prisstabilitet, dvs en lav og stabil inflasjon. Dette er nedfelt i artikkel 6 i statuttene fra 2006. 

Sentralbankens hovedoppgaver er:
* Utstede landets valuta
* Implementere en pengepolitikk som sikrer prisstabilitet
* Sikre stabilitet i valutaens verdi
* Sørge for at pengemarkedet fungerer, og kontrollere dette
* Produsere og publisere penge- og kredittstatistikk 
* Forvalte landets valutareserver
* Sørge for at bankvesenet fungerer og drives i tråd med lover og regler
* Overvåke og sørge for et sikkert betalingssystem

I tillegg skal sentralbanken være regjeringens bank og rådgiver, og representere regjeringen i internasjonale forum. 

## Sentralbanksjef
Sentralbanksjef er pr mai 2014 Abdellatif Jouahri. Han har vært sentralbanksjef siden 2003. 

## Se også
*Liste over verdens sentralbanker

## Referanser


## Eksterne lenker
*
Ingebrigt Christian Holm

«
**Ingebrigt Christian Holm** (født *Lund* 20. oktober 1844 i Skien, død 19. november 1918 i Oslo) var en norsk lege og helsepioner.
## Oppvekst
Egentlig het han Olsen til etternavn. Han var sønn av John Olsen (1808–46) og Sara Elisabeth Lund (1810–48).  Men foreldrene døde svært tidlig, så han vokste opp i Skien hos sin onkel Carl Chr. Holm som var skipsreder, og da ble det til at han kalte seg Holm.  
## Studier
Efter examen artium fra Latinskolen i Skien i 1864 ble han cand.med. i 1872, antakelig ved Det Kongelige Frederiks Universitet i Kristiania.
## Lege og gründer
I 1873 flyttet han til Larvik og startet egen legepraksis. Fra kjemikeren Peter Waage hadde han hørt at det skulle eksistere en mineralsk vannåre i Larviksområdet, og dette begynte han å lete etter. Høsten 1876 gravde Holm ved bredden av Farriselva og fant det som senere fikk navnet Josefinekilden, etter den daværende dronning Josefine av Norge og Sverige. Han tok vannprøver fra kilden, analyserte prøvene og fastslo at vannet inneholdt de samme mineralene som den såkalte Linaaebrønnen et annet sted i distriktet. Våren 1877 fant han to andre kilder som også var rike på mineraler; prøvene viste imidlertid at i motsetning til kilden han hadde funnet den foregående høsten hadde disse to et høyt innhold av jern. Det samme hadde en fjerde kilde som han fant høsten 1878. Han fikk Waage, som var professor i Christiania, til å utføre de nøyaktige analysene av de ulike funnene. Allerede i 1876/1877 kontaktet Holm de lokale myndighetene med sikte på å erverve grunnen der den første kilden han hadde funnet, kom opp i dagen. Han skrev at han ville utrede muligheten for å etablere en brønn og en tilhørende kuranstalt.  

I 1878 flyttet Holm til Kristiania for å være lungelege, men somrene tilbragte han fortsatt i Larvik.  

Dr. Holm var sentral i etableringen av en rekke anlegg der mennesker med dårlig helbred kunne komme til krefter i kontakt med frisk luft og mineralske bad. Allerede i 1880 etablerte han Larvik Bad, et rekreasjonssted bygget på kilden han hadde oppdaget. Der var han selv sjef og lege frem til 1893.  Senere ble det laget brusfabrikk.
:''Se Farris (mineralvann)

I hovedstaden etablerte t han Christiania bad i 1882; han var badets direktør frem til 1895.  Omkring 1890 var Holm sentral da Voksenkollen sanatorium skulle etableres. Etterhvert tilkom Holmenkollen Hotell og Dr. Holms Hotel på Geilo. 

Han var også en av stifterne av Den norske lægeforening.

## Referanser


## Litteratur
* Holden, Finn: «DR. HOLM – en av herrene som åpnet Voksenåsen», Vinderen historielag. pdf
Tomtebo

**Tomtebo** er en bydel i Umeå, i Umeå kommune i Västerbottens län i landskapet Västerbotten i Sverige. Tomtebo er en av Umeås nyeste bydeler, og ligger mellom bydelen Ålidhem i vest og bygda Innertavle i øst, ved den sørlige og sørvestre stranden til Nydalasjön. Bydelen ble påbegynt først på 1990-tallet og utbygges fortsatt. 

I 2005 var Tomtebo regnet som et eget tettsted, og hadde da 633 innbyggere. I 2010 var det vokst sammen med tettstedet Umeå og ble da regnet som en del av dette.

## Referanser
Hans-Petter Fjugstad

**Hans-Petter Fjugstad** (født 11. september 1961) er en norsk kunstmaler innen sjangeren figurativ surrealisme. Han bor og arbeider i Alicante.

I flere år arbeidet Fjugstad som filmprodusent og regissør. Han er kjent for mer enn 250 produksjoner innen film, dokumentar, tv-produksjon og reklamefilmer. Han har arbeidet internasjonalt i USA, Italia, og Danmark i tillegg til i Norge.

De siste årene har han konsentrert seg om å male og lage skulpturer. Han studerte under Jan Valentin Sæther som er professor innen klassisk figurativ kunstmaling ved Kunstakademiet i Oslo.

## Utstillinger

Fjugstad har hatt utstillinger i flere gallerier i Oslo. I tillegg har han dekorert lokasjoner som iFinger i London, det norske konsulatet i New York, det norske eksportråd i samme by, og Grand Hotel i Oslo.

## Eksterne lenker
* Hans Petter Fjugstads nettside
* Moss Avis: Fra film til farge
* Moss Avis: Fargerikt på Oliven
Classic Masters

***Classic Masters*** er et samlealbum fra det amerikanske progressiv metal bandet Queensrÿche.

Albumet ble utgitt 11. mars 2003 på Capitol Records, og dekker alle studioalbum fra *[[Queensrÿche (album)|Queensrÿche]]* (1983) til *[[Hear in the Now Frontier]]* (1997).

## Sporliste
# «Queen of the Reich» (DeGarmo) – 4:22
# «Warning» (Tate, Wilton) – 4:45
# «The Killing Words» (DeGarmo, Tate) – 3:56
# «Speak» (Tate, Wilton) – 3:42
# «I Don't Believe in Love» (DeGarmo, Tate) – 4:24
# «Anybody Listening?» (DeGarmo, Tate) – 7:41
# «Another Rainy Night (Without You)» (DeGarmo, Jackson, Tate) – 4:29
# «Silent Lucidity» (DeGarmo) – 5:48
# «I Am I» (DeGarmo, Tate) – 3:56
# «Bridge» (DeGarmo) – 3:27
# «The Voice Inside» (DeGarmo, Tate) – 3:48
# «Sign of the Times» (DeGarmo) – 3:33

## Personell
*Geoff Tate – Vokal
*Chris DeGarmo – Gitar
*Michael Wilton – Gitar
*Eddie Jackson – Bassgitar
*Scott Rockenfield – Trommer

## Eksterne lenker
*
Kvaløya videregående skole

**Kvaløya videregående skole** er en offentlig videregående skole i Tromsø kommune i Troms. Skolen ligger på tettstedet Kvaløysletta på Kvaløya. Kvaløya videregående skole er den skolen i Troms som studieforbereder flest elever hvert år.

Skolen tilbyr spesielt tilrettelagt opplæring, både i ordinære klasser, individuelt og i egne klasser, til elever med ulike funksjonshemninger og bistandsbehov.

## Utdanningsprogram
* Studiespesialisering
* Påbygging til generell studiekompetanse
* Bygg- og anleggsteknikk
* Hverdagslivstrening

## Referanser


## Eksterne lenker
* 
* Kvaløya videregående skole
Fylkesvei 6650

**Fylkesvei 6650** (**Fv6650**) går mellom Midtbyen og Tonstad i Trondheim.

Gråkallbanen går gjennom Kongens gate mellom Nidareid og St. Olavs gate. 
Frem til 2010 var traséene Sandgata og Kongens gate del av fylkesvei 715.
 
Før Trøndelag fylke ble opprettet 1. januar 2018 hadde veien betegnelsen fylkesvei 812 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Evolution Calling

***Evolution Calling*** er et promoteringsalbum fra det amerikanske progressiv metal bandet Queensrÿche. 

Albumet er et prøve-eksemplar til amerikanske platebutikker fra EMI i USA for å promotere Queensrÿche albumet Empire (1990). Det inneholder spor fra albumene Queensrÿche, The Warning, Rage for Order og , i tillegg til sporet «Best I Can» fra det dengang kommende albumet «Empire»

Albumet var kun for promotering, og er ikke tilgjengelig for listeplasseringer. Katalognummeret er: DPRO 04686.

## Sporliste
# *Best I Can* – (Chris DeGarmo) – 4:55
# *I Don't Believe in Love* – (Chris DeGarmo, Geoff Tate) – 4:25
# *Revolution Calling* – (Geoff Tate, Michael Wilton) – 4:41
# *Walk in the Shadows* – (Chris DeGarmo, Geoff Tate, Michael Wilton) – 3:35
# *Take Hold of the Flame* – (Chris DeGarmo, Geoff Tate) – 4:57
# *Queen of the Reich* – (Chris DeGarmo) – 4:22
# *The Lady Wore Black* – (Chris DeGarmo, Geoff Tate) – 6:15
# *Warning* – (Geoff Tate, Michael Wilton) – 4:45

## Personell
*Geoff Tate – Vokal
*Kelly Gray – Gitar
*Michael Wilton – Gitar
*Eddie Jackson – Bassgitar
*Scott Rockenfield – Trommer
Christ.

**Christ.** er artistnavnet til den skotske elektroniske musikeren **Christopher Horne**. Navnet har ingen religiøs betydning, men er en forkortelse for Christopher.

## Musikken
Hornes musikk blir ofte sammenlignet med Boards of Canadas. Han var også medlem i gruppa fram til 1996, da han begynte for seg selv
. Han er kreditert på den originale utgivelsen av Boards of Canadas *Twoism*, men ikke på Warps gjenutgivelse fra 2002.

Hornes første soloutgivelse var EP-en *Polynesque* i 2002 på Benbecula Records, et selskap han har vært tilknyttet siden. Hans første album var *Metamorphic Reproduction Miracle*, som fikk gode kritikker.

Christ. er også kjent for å ha tatt opp en «Peel session» for John Peels radioprogram den 17. desember 2003, kjent som trolig den eneste gangen Peel ba en artist om et ekstranummer. 

## Diskografi
### Album
* 2003 Metamorphic Reproduction Miracle
* 2005 Seeing And Doing 
* 2006 Vernor Vinge (12-tommer)
* 2007 Bike
* 2007 Blue Shift Emissions 

### EP-er
* 2002 Pylonesque EP

## Referanser


## Eksterne lenker
* Myspace-side
De gales hus (film)

***De gales hus*** er en norsk film regissert av Eva Isaksen.  Åse Vikene skrev manuset, som er basert på Karin Fossums roman *[[De gales hus (roman)|De gales hus]]*. Harald Gunnar Paalgard hadde ansvar for foto. Filmen ble produsert av Hilde Berg og Bent Rognlien for Norsk Filmproduksjon A/S.

## Skuespillere
* Ingrid Bolsø Berdal som Aina
* Thorbjørn Harr som Stetson
* Fridtjov Såheim som Odin
* Rolf Kristian Larsen som Formel
* Andrea Bræin Hovig som Maria.
* Joachim Rafaelsen som Moffa
* Hildegun Riise som Engelen
* Besim Jakupi som Zoran
* Pål Sverre Hagen som Tussi,
* Jeppe Beck Laursen som Jørgen
* Frank Kjosås som Ruben
* Anneke von der Lippe som Hedda
* Rolf Lassgård som Freiner
* Christin Borge som en kokk
* Kyrre Hellum som en kelner
* Gisken Armand som Døden

## Handling
Gjennom tjuefireåringen Ainas øyne blir vi kjent med pasienter på Varden, et psykiatrisk sykehus, og gjennom hennes øyne ser vi hvordan de til tross for galskapen gir henne livslysten tilbake.

## Eksterne lenker
* 
* Omtale på Filmweb
Skatoll

**Skatoll** (fra middelalderlatin *scatula*, «pengeskrin») er et kombinasjonsmøbel for oppbevaring, en høy kommode, med åpne rom, skuffer og skriveklaff. Nederst er det kommode, et rom dekket av en klaff som kan bli slått ut til et bord i midten og en tilbaketrukket kommode med småskuffer øverst. Skatoll var moderne i barokktiden som kombinerte skrive- og oppbevaringsmøbel, og de er brukt helt frem til vår tid.

Storslåtte og utsmykkede skatoll med skjulte rom er i dag ettertraktede bondeantikviteter. I nyere tid ble skatollene bygd enklere. I prinsippet minner skatollet om en sekretær, men sistnevnte er gjerne penere bygd.

## Eksterne lenker
* Digitalt museum om skatoll
Øst-Vestekspressen

**Øst-VestXpressen** er en av rutene i NOR-WAY Bussekspress og ble etablert 30. november 1990 som et samarbeid mellom Jotunheimen og Valdresruten Bilselskap og Sogn Billag. 

Den første tiden gikk Øst-VestXpressens trasé Lillehammer–Dokka–Fagernes–Tyinkrysset–Filefjell–Lærdal–Flåm–Voss. Med ny vegtrasé fra Voss til Arna i 1992 ble ruten forlenget til Bergen i mai 1992.

## Litteratur
* Iversen, Ingolf, Jubileumsbok for Jotunheimen og Valdresruten bilselskap: 75 år – 1994

## Eksterne lenker
*
Fylkesvei 6686

**Fylkesvei 6686 (Fv6686)** går mellom Kroppan og Kvennild i Trondheim.

Før Trøndelag fylke ble opprettet 1. januar 2018 hadde veien betegnelsen Fylkesvei 902 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* Vegliste Trøndelag oktober 2018
* 
*
Jens von Bustenskjold

**Jens von Bustenskjold**, oftest bare kalt **Bustenskjold**, er en norsk, oppdiktet figur skapt av Sigurd Lybeck på 1930-tallet og kjent fra en mengde humoristiske fortellinger, en folkekjær tegneserie og en spillefilm. 

## Bakgrunn, innhold og utgivelser
«Adelsmannen» Bustenskjold er hovedpersonen i flere muntre, folkelige historier om livet i Oladalen som Sigurd Lybeck første gang skrev for arbeiderbevegelsens ukeblad *[[Arbeidermagasinet]]* (seinere kalt *Magasinet for alle*) tidlig i 1930-åra. Forfatteren bygde sin komiske bondefigur på en skikkelse fra en av redaktøren Nils Johan Ruds noveller, men var ellers inspirert av sin egen bakgrunn fra Etnedal i Oppland. 

I 1935 kom tegneserien med disse figurene, fortsatt med manus av Lybeck, men nå også med illustrasjoner av Anders Bjørgaard. Med en kort pause i 1937 kunne en så følge livet i Oladalen fram til 1962. Serien fortsatte i repriser til 1970 da magasinet ble lagt ned. Over årene skapte Lybeck og Bjørgaard et serieunivers som spenner over mer enn tusen episoder, med figurer som *Bustenskjold*, *Madammen*, *Plassbakk-kallen*, *Bernt Skomaker*, *Sørine*, *Gurine*, *Myreng-gubben,* *Navarhaugen* og *Geline*. Serien er kjent for en barsk og grotesk bygdehumor. I noen ganske få striper blir også andre verdenskrig karikert. Stedet for handlingen er Oladalen, en lett omskriving av Etnedal, og tidsepoken er 1930-tallet. Steder som dukker opp er *Stasjonsbyen*, umiskjennelig Dokka, og *Åsbygda*. Hvorvidt dette er Fjellsbygda eller Leirskogen diskuteres fortsatt.

Lybeck utgav også føljetonger og romaner om Bustenskjold. I 1958 kom dessuten bondekomedien *[[Bustenskjold]]*, en spillefilm med den populære komikeren Leif Juster i tittelrollen. Tegneseriene om Bustenskjold har i mange år gått som striper i flere norske aviser og utkommer fortsatt som julehefter. Seriene ble utgitt samlet i 20 bind av Thule forlag mellom 1995 og 2005. 

Bustenskjold-serien var i sin tid svært populær, men framstår i dag som noe gammelmodig og nostalgisk. Reint fortellerteknisk har serien rikelig tekst under hver bilderute istedenfor raske snakkebobler. Samtidig er miljøbeskrivelsene saftige og poengene oppfinnsomme, men tydelig fra en annen tid. Tegneserien om Bustenskjold har likevel vært viktig i norsk kulturhistorie og blir ofte framhevet som den første norske voksenserien og den hittil eneste som har blitt filmatisert.

## Se også
* Sigurd Lybeck, Bustenskjolds skaper (artikkelen inneholder også bibliografi)
* Bustenskjold, norsk filmkomedie fra 1958

## Eksterne lenker
* Thule forlag om Bustenskjold
* Dagbladet 1996: Nytt liv for Bustenskjold
* Thule forlags gjenutgivelser av tegneseriene om Bustenskjold
* Anmedlse av gjenutgivelsen av tegneseriene om Bustenskjold
* Anmeldelse av ''Jens von Bustenskjold - Julen 2006''
Kigevannet

**Kigevannet** er en 1 220 meter lang og 50 – 110 meter bred innsjø i Lindesnes kommune mellom Kigefjellet i nord og Kigeheia i sør. Innsjøen strekker seg parallelt med kysten like innenfor Skjernøysundet og Skjernøya. Den ligger 2,6 moh og er ikke regulert, bortsett fra at utløpskanalen er sprengt ned om lag en meter for å vinne inn jordbruksarealer. På grunn av økende tilgroing er det bare små områder som er dypere enn 3 meter. Nedbørfeltet er relativt lite, bare to bekker fører inn i Kigevannet, den ene er om lag 1,2 km lang og kommer inn i østre ende, den andre er om lag 800 meter lang og kommer inn lengst vest. 

Omgivelsene består av løvskogområder med eik, hassel, lønn, alm og or. Innsjøen har vært kjent for godt fiske av sjøørret og ål, men disse fiskeslagene har de siste 30 år blitt fortrengt av sørv, noe som på grunn av økologisk ubalanse også har økt tilgroingen og gjort vannet lite attraktivt som badevann, noe det var mye brukt til før. Mandal Sjøørretklubb har derfor satt i gang et prosjekt sammen med grunneierne, kommunen og Vest-Agder fylke for å føre vannet tilbake til opprinnelig tilstand. 

## Referanser




## Kilder
*Hans Mack Berger m.fl.:*Sjøørret (salmo trutta) og introdusert sørv (scardinius erythrophthalmus) i Kigevannet i Mandal* Bergan feltBIO Rapport 2008
Little Malvern

**Little Malvern** er en engelsk landsby og sammen med Welland et verdslig sogn sør for Malvern Wells i distriktet Malvern Hills i Worcestershire. Little Malvern og Welland er det trettende største sognet i Malvern Wells, og som mellom 2001 og 2011 hadde en befolkningsvekst på 4 prosent, kun litt mer enn den totale veksten i distriktet på 3,4 prosent. I henhold til folketellingen i 2011 var det 274 innbyggere i landsbyen (og 278 i Welland).

Stedet har en liten kirke i romansk arkitektur som heter *Little Malvern Priory* ettersom det gang var et priorinnekloster (engelsk *priory*) tilknyttet benediktinerordenen. Rett ved siden av kirken er det et historisk hus, *Little Malvern Court*, som var hjemmet til Berington-familien i mer enn fire århundrer. Haven til huset er stundom åpent for offentligheten. Komponisten Edward Elgar er gravlagt i kirken *St. Wulstan's*, oppkalt etter Wulfstan, biskop av Worcester (død 1095).

I 1847 ble det funnet en rekke romerske mynter under en stein ved Little Malvern, rundt 200 til sammen, som i henhold til pregingen dekker årene 286-311 e.Kr.

## Referanser


## Eksterne lenker
* 
* SO770403 National Grid reference
* Little Malvern Court, historisk herskapshus
* Malvern Gazette Little Malvern ukentlige avis
Neja

**Neja** (russisk: Не́я) er ei elv i Kostroma oblast i Russland. Den er ei sideelv til Unzja (i Volgas nedbørfelt). Elva er 253 kilometer lang, med et nedbørfelt på .

Langs elva ligger byen Neja.

## Referanser
Cumaceer

* Bodotriidae
* Ceratocumatidae
* Diastylidae
* Gynodiastylidae
* Lampropidae
* Leuconidae
* Nannastacidae
* Pseudocumatidae

**Cumaceer** (Cumacea) er en gruppe (orden) storkrepser. Det er 8 familier, 151 slekter, og omkring 1&nbsp;530 kjente arter i denne gruppen. Gruppen ble definert av den danske forskeren Henrik Nikolai Krøyer. Mange av gruppene ble oppdaget eller beskrevet første gang  av den norske marinbiologen og havforskeren Georg Ossian Sars.

## Taksonomi
Taksonomien til storkreps er komplisert og flere av gruppen er utdødd. Det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, og følgende oversikt følger i større detalj den reviderte systematikken i *WoRMS*-databasen.. Utdødde grupper er markert med †.

* Rekke: krepsdyr (Crustacea) - 67.000 arter
** KLASSE storkrepser (Malacostraca) - +30.000 arter Latreille, 1802
*** Underklasse «ekte storkreps» Eumalacostraca Grobben, 1892
**** Usikker overorden Eucarida Calman, 1904
**** Overorden posereker (Peracarida) - +13.000 arter Calman, 1904
***** Orden cumaceer (Cumacea) - 8 familier, 141 slekter, 1.523 arter Krøyer, 1846
****** Familie Bodotriidae  T. scott, 1901
****** Familie Ceratocumatidae  Calman, 1905 ?
****** Familie Diastylidae  Bate, 1856 ?
****** Familie Gynodiastylidae  Stebbing, 1912 ?
****** Familie Lampropidae  Sars, 1878 ?
****** Familie Leuconidae  Sars, 1878
****** Familie Nannastacidae  Bate, 1866 ?
****** Familie Platyaspidae
****** Familie Pseudocumatidae  Sars, 1878 = Pseudocumidae

## Referanser


## Eksterne lenker
*
Talvisota (film)

***Talvisota***  (svensk: *Vinterkriget*, norsk: *Vinterkrigen*) er en finsk krigsfilm fra 1989. Filmen er basert på Antti Tuuris roman med samme navn og foregår under vinterkrigen mellom Finland og Russland.

## Handling
Filmen skildrer de to brødrene Martti og Paavo Hakala (Taneli Mäkelä og Konsta Mäkelä), som med de andre reservistene fra Kauhava i oktober 1939 blir innkalt på grunn av den økende spenningen mellom Finland og Sovjetunionen. Martti and Paavos tropp er underordnet det finske infanteriregimentet «Jr23», som består nesten utelukkende av menn fra Södra Österbotten.

Den 30. november 1939 gikk russiske panservogner over grensen til Finland og hundrevis av bombefly kom flygende over Helsingfors. Med knusende våpenmakt og uten forvarsel, slo Den røde armé til med full kraft. I over hundre dager, den kaldeste vinteren i manns minne, kjemper de finske soldatene i «Jr23» i stort mindretall og under umenneskelige forhold. Filmen ble utgitt i Finland og i Sverige på 50-årsdagen for vinterkrigens begynnelse, som varte fra 30. november 1939 til 13. mars 1940.

Vinterkrigen skildrer krigens ubarmhjertige virkelighet med brutal og smertefull realisme. Den regnes for å være en av tidenes beste og mest autentiske krigsskildringer. Filmen bruker også et stort antall av historisk korrekte våpen og kjøretøy, så som stridsvognen T-26, bombeflyet SB-2, Polikarpov I-16 og panservernskanonen 37 PstK/36. Animerte spesialeffekter ble brukt for å simulere lyssporprosjektiler.

## Priser
Pekka Parikka ble nominert til en Gullbjørn i kategorien for Beste Regi på filmfestivalen i Berlin i 1990. 

På Jussi filmfestival samme år ble den tildelt 6 priser i følgende kategorier: 

*Beste skuespiller i hovedrolle (Taneli Mäkelä) 
*Beste koordinator (Raimo Mikkola) 
*Beste regissør (Pekka Parikka) 
*Beste musikk (Juha Tikka) 
*Beste lydopptak (Paul Jyrälä og team) 
*Beste skuespiller i birolle (Vesa Vierikko)

Filmen fikk også en pris i kategorien for beste mannlige hovedrolle i Rouen Nordisk Film Festival også.

## TV-serier
En utvidet TV-versjon ble også gjort, bestående av 5 episoder, hver med en kjøretid på ca. 50 minutter. Serien har blitt vist to ganger på finsk fjernsyn (1991 og 1999), og vil bli vist for tredje gang i løpet av våren 2009.

## I rollene
* Taneli Mäkelä &ndash; *Martti Hakala*
* Vesa Vierikko &ndash; *Jussi Kantola*
* Timo Torikka &ndash; *Pentti Saari*
* Heikki Paavilainen &ndash; *Vilho Erkkilä* 
* Antti Raivio &ndash; *Erkki Somppi* 
* Esko Kovero &ndash; *Juho Pernaa* 
* Martti Suosalo &ndash; *Arvi Huhtala* 
* Markku Huhtamo &ndash; *Aatos Laitila* 
* Matti Onnismaa &ndash; *Veikko Korpela* 
* Konsta Mäkelä &ndash; *Paavo Hakala*
* Tomi Salmela &ndash; *Matti Ylinen*
* Samuli Edelmann &ndash; *Mauri Haapasalo* 
* Vesa Mäkelä &ndash; *Yrjö Haavisto* 
* Aarno Sulkanen &ndash; *Bataljonssjef Sihvo* 
* Kari Kihlström &ndash; *Jorma Potila*
* Esko Nikkari &ndash; *Yrjö 'Ylli' Alanen*

## Se også
* Vinterkrigen

## Eksterne lenker
*